**MESEZENE ELŐADÁSOK**

A Mesezene alkotói csapata örömmel vállal rövid módszerbemutató prezentációkat. Az előadás során feltárjuk a 6-7 éves gyermek elemi olvasásához szükséges kognitív képességek fejlődését s azok fejlesztési lehetőségeit, illetve bemutatjuk a Mesezene élménypedagógiai rendszer gondolati hátterét, logikai menetét.

Témája lehet az előadásoknak:

- a nagycsoportos gyermekek számára kidolgozott Mesezene modul ismertetése

- az általános iskola első osztályára kidolgozott Mesezene modul ismertetése

- mindkét Mesezene modul rövid bemutatása.

Az előadás up-to-date információkat biztosít az óvoda nevelés, anyanyelvi oktatás terén dolgozó szakemberek számára a 6-7 éves gyerekek fonológiai fejlődéséről, olvasási képességéről, s ezek fejlesztési lehetőségeiről. Emellett ízelítőt ad a Mesezene tanfolyamok (mind a 15 órás alkalmazói tanfolyam, mind a 30 órás akkreditált pedagógus továbbképzés) hangulatából.

Az előadások időtartama 45 perctől 1,5 óráig terjedhet. Áruk az előadás helyszínétől, időtartamától függően változik.